section_heading: Vojna karijera
paragraph_text: Franz von Soden rođen je 4. ožujka 1856. u Stuttgartu. U württemberšku vojsku stupio je u listopadu 1873. služeći u 119. grenadirskoj pukovniji. Od listopada 1880. pohađa Prusku vojnu akademiju, te se nakon završetka iste, u srpnju 1873., vraća na službu u 119. grenadirsku pukovniju. U listopadu te iste godine unaprijeđen je u čin poručnika, te premješten na službu u 123. grenadirsku pukovniju u Ulm gdje služi do srpnja 1874. kada se ponovno vraća na službu u 119. grenadirsku pukovniju. Od svibnja 1886. služi u Glavnom stožeru, dok je u travnju 1888. promaknut u čin satnika. U siječnju 1889. premješten je u stožer X. korpusa u Hannoveru gdje služi do ožujka 1890. od kada se nalazi na službi u stožeru 19. pješačke divizije. Od rujna 1891. zapovijeda satnijom u 119. grenadirskoj pukovniji, dok od travnja 1893. služi u stožeru 26. pješačke divizije.